Партыя венгерскай кааліцыі

Партыя венгерскай кааліцыі (, ) — правацэнтрысцкая палітычная партыя, якая прадстаўляе інтарэсы венграў Славакіі. Партыя была заснавана трыма невялікімі партыямі венгерскай меншасці ў 1998 годзе. Нагодай для стварэння адзінай партыі стала прыняцце закона, які забараняў фарміраванне кароткачасовых палітычных аб’яднанняў незадоўга да выбараў.

 Гісторыя 
Першым старшынёй партыі стаў Бела Бугар, якога ў 2007 годзе змяніў Пал Чакі. У 2009 годзе які выйшаў з партыі Бугар стварыў сваю партыю «Most–Híd» (Мост), якая выступае за міжнацыянальны мір і супрацоўніцтва паміж славакамі і венграмі.

У 1998—2006 гадах партыя ўваходзіла ў склад урада Мікулаша Дзурынды, дзе была прадстаўлена 4 міністрамі (Пал Чакі быў міністрам па еўрапейскай інтэграцыі і правам нацыянальных меншасцей, Ласла Міклаш — міністрам навакольнага асяроддзя, Ласла Дзьюраўскі — міністрам рэгіянальнага развіцця, Жолт Шыман — міністрам сельскай гаспадаркі). У 2006—2010 ПВК знаходзілася ў апазіцыі да ўрада Роберта Фіца, у склад якога ўваходзіць нацыяналістычная Славацкая нацыянальная партыя.

На парламенцкіх выбарах 12 чэрвеня 2010 года партыя не здолела пераадолець пяціпрацэнтны бар’ер (яна атрымала 109 639 (4,33%) галасоў) і пазбавілася прадстаўніцтва ў парламенце. ПВК прадстаўлена ў Еўрапарламенце двума дэпутатамі. З 2000 года ПВК далучылася да Еўрапейскай народнай партыі.

 Удзел у выбарах 
 Год, выбары галасоў месцаў Δ 1998, парламенцкія 9,12% 15 Упершыню 2002, парламенцкія 11,16% 20  5 2004, Еўрапарламент 13,24 % 2 Упершыню 2006, парламенцкія 11,68 % 20 = 2009, Еўрапарламент 11,33 % 2 = 2010, парламенцкія 4,33% 0  20

 Спасылкі 
 Афіцыйны сайт
 Рэестр партый Міністэрства ўнутраных спраў

Катэгорыя:Палітычныя партыі Славакіі
Катэгорыя:Партыі венгерскіх меншасцей